יחסי דרום אפריקה – ניו זילנד

יחסי דרום אפריקה–ניו זילנד הם היחסים הדיפלומטיים בין ניו זילנד ודרום אפריקה. שתי המדינות הן חברות במדינות חבר העמים ובאו"ם.

ההערכה היא כי החל משנת 2006 התגוררו בניו זילנד כ-41,676 דרום אפריקנים.<ref name="polwebPop"></ref>

== היסטוריה ==
אזכרה למלחמת הבורים השנייה באומרו, ניו זילנד
שתי המדינות קשורות מבחינה היסטורית דרך האימפריה הבריטית. אף על פי שהיה אז מעט מאוד קשר בין שני השטחים; בין 1899–1902, ניו זילנד תרמה מעל 6,000 חיילים להילחם לצד הבריטים במהלך מלחמת הבורים, נגד הבורים דוברי אפריקאנס, מהרפובליקה של טרנסוואל ומדינת אורנג' החופשית.<ref name="Boer">[http://www.nzhistory.net.nz/war/south-african-boer-war/introduction South African 'Boer' War: New Zealand and the South African War]</ref> כ-230 בני ניו זילנד קיפחו את חייהם במלחמה שהביאה לניצחון בריטי על דרום אפריקה כולה.

במהלך מלחמת העולם הראשונה ומלחמת העולם השנייה, חיילים מניו זילנד ודרום אפריקה נלחמו זה לצד זה באירופה ובצפון אפריקה.<ref>[http://www.bl.uk/world-war-one/articles/colonial-troops Experiences of colonial troops: World War I]</ref><ref>[https://www.bbc.co.uk/history/ww2peopleswar/timeline/factfiles/nonflash/a6651218.shtml World War II People's War: Commonwealth and Allied Forces]</ref> דרום אפריקה השיגה את עצמאותה מבריטניה בשנת 1934, ואילו ניו זילנד השיגה את עצמאותה בשנת 1947.<ref>[http://www.britishempire.co.uk/timeline/colonies.htm The British Empire: Entering and Exiting the Empire]</ref>

לאחר מלחמת העולם השנייה, אימצה דרום אפריקה את מדיניות האפרטהייד כנגד רוב האוכלוסייה הדרום אפריקאית השחורה. ניו זילנד שמרה על יחסים דיפלומטיים עם המדינה עד שהתפרצה מחלוקת במהלך סיור איחוד הרוגבי של דרום אפריקה בניו זילנד, שהוביל למחאה המונית על מדיניות ממשלת דרום אפריקה באפרטהייד.<ref>[http://www.nzhistory.net.nz/culture/1981-springbok-tour 1981 Springbok tour: A country divided]</ref> בשנת 1984 ניתקה ניו זילנד את היחסים הדיפלומטיים עם דרום אפריקה.<ref name="Relations">[http://www.teara.govt.nz/en/photograph/34302/picketing-the-south-african-consulate-1977 Picketing the South African consulate, 1977], Te Ara: The Encyclopedia of New Zealand</ref> זאת בעקבות בחירת ממשלת הלייבור של דייוויד לאני, שהתחייבה לסגור את הקונסוליה הדרום אפריקאית בוולינגטון.<ref>[https://news.google.com/newspapers?id=_qNUAAAAIBAJ&sjid=6o8DAAAAIBAJ&pg=1858%2C3432950 Kiwis to give South Africans the boot], New Straits Times, July 17, 1984</ref><ref>[https://books.google.co.uk/books?id=dxVl15JJnSMC&lpg=PA234&dq=allan%20harvey%20south%20africa%20consul%20new%20zealand&pg=PA234#v=onepage&q=allan%20harvey%20south%20africa%20consul%20new%20zealand&f=false Dancing on Our Bones: New Zealand, South Africa, Rugby and Racism], Trevor Lawson Richards, Bridget Williams Books, 1999, page 234</ref>

לאחר שחרורו של נלסון מנדלה מהכלא וההתקדמות במשא ומתן לסיום האפרטהייד בדרום אפריקה ; ניו זילנד כוננה מחדש את היחסים הדיפלומטיים עם דרום אפריקה ב-19 בינואר 1994. במאי 1994 נכח ראש ממשלת ניו זילנד, ג'ים בולגר, בהשבעתו של נלסון מנדלה.<ref>[http://www.stuff.co.nz/national/politics/9507027/Former-PM-farewells-Mandela Former PM farewells Mandela]</ref> בשנת 1995 אירחה דרום אפריקה את גביע העולם ברוגבי, והמשחק האחרון היה בין ניו זילנד לדרום אפריקה; מה שהעמיק את הקשר בין האוהדים לפוליטיקאים של שתי המדינות. בנובמבר באותה השנה ביקר הנשיא נלסון מנדלה ביקור רשמי בניו זילנד.<ref>[http://www.nzherald.co.nz/world/news/image.cfm?c_id=2&gal_cid=2&gallery_id=139582#13367131 Nelson Mandela's visit to New Zealand]</ref> בשנת 1996 פתחה ניו זילנד נציבות עליונה בפרטוריה, ודרום אפריקה פתחה אחריה נציבות עליונה בוולינגטון בשנת 2009.<ref>[http://www.nzembassy.com/south-africa/relationship-between-new-zealand-and-south-africa/new-zealand-and-south-africa New Zealand and South Africa: General]</ref>

== יחסי סחר ==
בשנת 2013 הייתה דרום אפריקה שותפת הסחר ה-33 בגודלה של ניו זילנד.<ref name="Trade">[http://www.nzembassy.com/south-africa/relationship-between-new-zealand-and-south-africa/new-zealand-and-south-africa New Zealand and South Africa: Trade]</ref> באותה שנה, המסחר הדו-כיווני בין שתי המדינות הסתכם ב-411 מיליון דולר. חלק מהמוצרים ששתי המדינות סוחרות זו עם זו כוללים: מכוניות, ציוד רפואי, כלי טיס, מכונות, ציוד הילוכים, מתכות, שטיחים, נייר, קוסמטיקה, חלב, פירות ים, יין, פירות וכימיקלים תעשייתיים.

== הערות שוליים ==